Baku Tower

Baku Tower, երկնաքեր Ադրբեջանի մայրաքաղաք Բաքվում։ Ներկայումս Ադրբեջանի ամենաբարձր երկնաքերն է։ Ունի 49 հարկ և 276,3 մետր բարձրություն։ Շինարարությունը մեկնարկել է 2014 թվականին ու ձգվել մինչև 2020 թվականը։ Այդուհանդերձ, ակտիվ շինարարությունը սկսվել է 2015 թվականի վերջին ու նախատեսվում էր, որ այն կավարտի 2018 թվականի հոկտեմբերին։ Կառույցը գրեթե ամբողջությամբ օգտագործվում է գրասենյակային նպատակներով։ Baku Tower-ը գտնվում է Հեյդար Ալիևի պողոտայի 109 հասցեում։ Կառուցված է երկաթբետոնից ու պողպատից։ Ճարտարապետը Էրեն Յորուլմազերն է։ Երկնաքերից 400 մետր հեռավորության վրա գտնվում է SOCAR Tower-ը։ Պողոտայի հակառակ կողմում էլ գտնվում է Ադրբեջանի առողջության ազգային կենտրոնն ու «Շաֆա» մարզադաշտը։ Երկնաքերից 350 մետրի վրա էլ գտնվում է Բաքվի մետրոպոլիտենի «Ուլդուզ» կայարանը։ Ծանոթագրություններ